Document ID: 31992R1309

ΚΑΝΟΝΙΣΜΟΣ (ΕΟΚ) αριθ. 1309/92 ΤΗΣ ΕΠΙΤΡΟΠΗΣ της 21ης Μαΐου 1992 για την τροποποίηση του κανονισμού (ΕΟΚ) αριθ. 1009/86 του Συμβουλίου για τους γενικούς κανόνες που εφαρμόζονται στις επιστροφές στην παραγωγή στον τομέα των σιτηρών και του ρυζιού μετά την καθιέρωση της συνδυασμένης ονοματολογίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 1039/92 (2), και ιδίως το άρθρο 15,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (3), όπως τροποποιήθηκε τελευταία από τον κανονισμό (ΕΟΚ) αριθ. 674/92 (4), και ιδίως το άρθρο 11α παράγραφος 1,
Εκτιμώντας:
ότι στο παράρτημα του κανονισμού (ΕΟΚ) αριθ. 1009/86 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 3655/90 (6), η κλάση ex 1302 32 90 της νέας συνδυασμένης ονοματολογίας δεν περιελήφθη λόγω παραλείψεως στη μετεγγραφή του παραρτήματος ώστε να συμφωνεί με τη νέα ονοματολογία-
ότι τα προϊόντα του κωδικού αυτού ήταν πάντοτε επιλέξιμα για την επιστροφή στην παραγωγή για το άμυλο που χρησιμοποιείται για την παρασκευή τους-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κωδικός ΣΟ ex 1302 32 90: βλενώδη σπέρματα guaree προστίθεται μετά τον κωδικό ΣΟ ex 1302 στο παράρτημα του κανονισμού (ΕΟΚ) αριθ. 1009/86.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 5 Ιουλίου 1989. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Μαΐου 1992.

Labels: 3
17
6